Tre menn ble dømt til seks og et halvt års fengsel i tingretten, men ble av lagmannsretten frifunnet for å ha voldtatt en kvinne på et skisted.

Hendelsen skjedde på et skisted på Østlandet, der kvinnen i slutten av tenårene var på ferie med familien. Kvinnen hevder hun ble dopet ned og voldtatt av tre personer, skriver Nordlys.

Mennene ble våren 2015 dømt til seks og et halvt års fengsel for voldtekt av tingretten. Men Borgarting lagmannsrett var uenig da ankene deres ble behandlet i forrige uke.

De tiltalte ble frifunnet etter tiltalen, men dømt til å betale kvinnens sivile oppreisningskrav på 300.000 kroner. (©NTB)

Les også: Tre menn dømt for gruppevoldtekt i Hemsedal